瑶乡四韵瑶乡四韵
一
番壶榄酒溢金浆，
瓦镬烹来玉馔香。
瑶寨主人呼上座，
觥筹频劝客先尝。
二
竹外蓝河泛绿波，
春寒不待浴双鹅。
多情更有瑶家女，
一道涟漪一道歌。
三
石马山前天欲暮，
芦花苇草乱阡路。
墟烟何必促斜阳，
且踏瑶歌弄欢步。
四
竹亭竹舍竹篱笆，
牛角铜锣火狗佳。
却问风情何处觅？
盘王山下是瑶家。